CELEX: 32013D0732
Language: mt
Date: 2013-12-09 00:00:00
Title: 2013/732/UE: Deċiżjoni ta’ Implimentazzjoni tal-Kummissjoni tad- 9 ta’ Diċembru 2013 li tistabbilixxi l-konklużjonijiet tal-aqwa tekniki disponibbli (BAT), skont id-Direttiva 2010/75/UE tal-Parlament Ewropew u tal-Kunsill dwar l-emissjonijiet industrijali. għall-produzzjoni tal-chlor-alkali (notifikata bid-dokument C(2013) 8589)  Test b’relevanza għaż-ŻEE

11.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 332/34
            
         DEĊIŻJONI TA’ IMPLIMENTAZZJONI TAL-KUMMISSJONI
   tad-9 ta’ Diċembru 2013
   li tistabbilixxi l-konklużjonijiet tal-aqwa tekniki disponibbli (BAT), skont id-Direttiva 2010/75/UE tal-Parlament Ewropew u tal-Kunsill dwar l-emissjonijiet industrijali. għall-produzzjoni tal-chlor-alkali
   (notifikata bid-dokument C(2013) 8589)
   (Test b’relevanza għaż-ŻEE)
   (2013/732/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2010/75/UE tal-Parlament Ewropew u tal-Kunsill tal-24 ta’ Novembru 2010 dwar l-emissjonijiet industrijali (il-prevenzjoni u l-kontroll integrati tat-tniġġis) (1), u b’mod partikolari l-Artikolu 13(5) tagħha,
   Billi:
   
               (1)
            
            
               L-Artikolu 13(1) tad-Direttiva 2010/75/UE jirrikkjedi li l-Kummissjoni torganizza skambju ta’ informazzjoni dwar l-emissjonijiet industrijali bejnha u l-Istati Membri, l-industriji kkonċernati u l-organizzazzjonijiet mhux governattivi li jħeġġu l-ħarsien ambjentali sabiex jiġi mħaffef it-tfassil tad-dokumenti ta’ referenza tal-aqwa tekniki disponibbli (BAT) kif iddefiniti fl-Artikolu 3(11) ta’ dik id-Direttiva.
            
         
               (2)
            
            
               Skont l-Artikolu 13(2) tad-Direttiva 2010/75/UE, l-iskambju tal-informazzjoni għandu jindirizza l-prestazzjoni tal-installazzjonijiet u t-tekniki f’termini ta’ emissjonijiet, espressi bħala medja fuq termini qosra u twal, fejn xieraq, u l-kundizzjonijiet ta’ referenza assoċjati, il-konsum u n-natura tal-materja prima, il-konsum tal-ilma, l-użu tal-enerġija u l-ġenerazzjoni tal-iskart u t-tekniki użati, il-monitoraġġ assoċjat, l-effetti mifrux fuq il-mezzi tax-xandir, il-vijabbiltà ekonomika u teknika u l-iżviluppi tagħhom u l-aqwa tekniki disponibbli u t-tekniki emerġenti identifikati wara li jitqiesu l-kwistjonijiet imsemmija fil-punti (a) u (b) tal-Artikolu 13(2) ta’ dik id-Direttiva.
            
         
               (3)
            
            
               “Il-konklużjonijiet tal-BAT” kif iddefiniti fl-Artikolu 3(12) tad-Direttiva 2010/75/UE huma l-element ewlieni tad-dokumenti ta’ referenza tal-BAT u jistabbilixxu l-konklużjonijiet dwar l-aqwa tekniki disponibbli, id-deskrizzjoni tagħhom, l-informazzjoni biex tiġi vvalutata l-applikabbiltà tagħhom, il-livelli ta’ emissjonijiet assoċjati mal-aqwa tekniki disponibbli, il-monitoraġġ assoċjat, il-livelli ta’ konsum assoċjati u, fejn xieraq, il-miżuri rilevanti ta’ rimedju tas-sit.
            
         
               (4)
            
            
               Skont l-Artikolu 14(3) tad-Direttiva 2010/75/UE, il-konklużjonijiet tal-BAT għandhom ikunu r-referenza biex jiġu stabbiliti l-kundizzjonijiet tal-permessi għall-installazzjonijiet koperti permezz tal-Kapitolu II ta’ dik id-Direttiva.
            
         
               (5)
            
            
               L-Artikolu 15(3) tad-Direttiva 2010/75/UE jirrikkjedi li l-awtorità kompetenti tistabbilixxi valuri tal-limiti tal-emissjonijiet li jiżguraw li, taħt kundizzjonijiet ta’ operat normali, l-emissjonijiet ma jaqbżux il-livelli tal-emissjonijiet assoċjati mal-aqwa tekniki disponibbli kif stabbilit fid-deċiżjonijiet dwar il-konklużjonijiet tal-BAT imsemmija fl-Artikolu 13(5) tad-Direttiva 2010/75/UE.
            
         
               (6)
            
            
               L-Artikolu 15(4) tad-Direttiva 2010/75/UE jistipula derogi mir-rekwiżit stabbiliti fl-Artikolu 15(3) biss fejn l-ispejjeż assoċjati mal-kisba tal-livelli tal-emissjonijiet assoċjati mal-BAT ikunu ogħla b’mod sproporzjonat mill-benefiċċji ambjentali minħabba l-qagħda ġeografiku, il-kundizzjonijiet ambjentali lokali jew il-karatteristiki tekniċi tal-istallazzjoni inkwistjoni.
            
         
               (7)
            
            
               L-Artikolu 16(1) tad-Direttiva 2010/75/UE jistipula li r-rekwiżiti ta’ sorveljanza fil-permess imsemmi fil-punt (c) tal-Artikolu 14(1) tad-Direttiva għandhom ikunu bbażati fuq il-konklużjonijiet dwar is-sorveljanza kif deskritti fil-konklużjonijiet tal-BAT.
            
         
               (8)
            
            
               Skont l-Artikolu 21(3) tad-Direttiva 2010/75/UE, fi żmien 4 snin mill-pubblikazzjoni tad-deċiżjonijiet dwar il-konklużjonijiet tal-BAT, l-awtorità kompetenti għandha terġa’ tikkunsidra u, jekk ikun meħtieġ, taġġorna l-kundizzjonijiet kollha tal-permessi u għandha tiżgura li l-istallazzjoni tkun konformi ma’ dawk il-kundizzjonijiet tal-permessi.
            
         
               (9)
            
            
               Id-Deċiżjoni tal-Kummissjoni tas-16 ta’ Mejju 2011 li tistabbilixxi forum (2) għall-iskambju tal-informazzjoni skont l-Artikolu 13 tad-Direttiva 2010/75/UE dwar l-emissjonijiet industrijali stabbilixxiet forum magħmul minn rappreżentanti tal-Istati Membri, l-industriji inkwistjoni u l-organizzazzjonijiet mhux governattivi li jħeġġu l-ħarsien ambjentali.
            
         
               (10)
            
            
               Skont l-Artikolu 13(4) tad-Direttiva 2010/75/UE, il-Kummissjoni kisbet l-opinjoni ta’ dak il-forum dwar il-kontenut propost tad-dokument ta’ referenza tal-BAT għall-produzzjoni tal-clor-alkali fis-6 ta’ Ġunju 2013 u għamlitu disponibbli pubblikament (3).
            
         
               (11)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat stabbilit permezz tal-Artikolu 75(1) tad-Direttiva 2010/75/UE,
            
         ADOTTAT DIN ID-DEĊIŻJONI:
   Artikolu 1
   Il-konklużjonijiet tal-BAT għall-produzzjoni tal-chlor-alkali huma stabbiliti fl-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, id-9 ta’ Diċembru 2013.
      
         
            Għall-Kummissjoni
         
         Janez POTOČNIK
         
            Membru tal-Kummissjoni
         
      
   
   
      (1)  ĠU L 334, 17.12.2010, p. 17.
   
      (2)  ĠU C 146, 17.5.2011, p. 3.
   
      (3)  https://circabc.europa.eu/faces/jsp/extension/wai/navigation/container.jsp
   
      ANNESS
      
         IL-KONKLUŻJONIJIET TAL-BAT GĦALL-PRODUZZJONI TAL-KLORALKALI
      
      KAMP TA’ APPLIKAZZJONI
               37
            KUNSIDERAZZJONIJIET ĠENERALI
               38
            DEFINIZZJONIJIET
               38
            KONKLUŻJONIJIET TAL-BAT
               39
            
                  1.
               
               Teknika Taċ-Ċellola
               39
            
                  2.
               
               Id-dekummissjonar jew il-konverżjoni ta’ impjanti taċ-ċelluli tal-merkurju
               39
            
                  3.
               
               Il-ġenerazzjoni tal-ilma tal-iskart
               41
            
                  4.
               
               L-effiċjenza enerġetika
               42
            
                  5.
               
               Monitoraġġ tal-emissjonijiet
               43
            
                  6.
               
               Emissjonijiet fl-arja
               44
            
                  7.
               
               Emissjonijiet fl-ilma
               45
            
                  8.
               
               Il-ġenerazzjoni tal-iskart
               47
            
                  9.
               
               Rimedjazzjoni tas-sit
               47
            GLOSSARJU
               48
            KAMP TA’ APPLIKAZZJONI
      Dawn il-konklużjonijiet tal-BAT ikopru ċerti attivitajiet industrijali speċifikati fit-Taqsimiet 4.2(a) u 4.2(c) tal-Anness I tad-Direttiva 2010/75/UE, primarjament il-produzzjoni ta’ kimiċi kloralkali (il-kloru, l-idroġenu, l-idrossidu tal-potassju u l-idrossidu tas-sodju) permezz tal-elettroliżi tas-salmura.
      B’mod partikolari, dawn il-konklużjonijiet tal-BAT ikopru l-proċessi u l-attivitajiet segwenti:
      
                  —
               
               
                  il-ħażna tal-melħ;
               
            
                  —
               
               
                  il-preparazzjoni, it-tisfija u s-saturazzjoni mill-ġdid tas-salmura;
               
            
                  —
               
               
                  l-elettroliżi tas-salmura;
               
            
                  —
               
               
                  il-konċentrazzjoni, it-tisfija, il-ħażna u l-ġestjoni tal-idrossidu tas-sodju/potassju;
               
            
                  —
               
               
                  it-tibrid, it-tnixxif, it-tisfija, il-kompressjoni, il-likwefazzjoni, il-ħażna u l-ġestjoni tal-kloru;
               
            
                  —
               
               
                  it-tibrid, it-tisfija, il-kompressjoni, il-ħażna u l-ġestjoni tal-idroġenu;
               
            
                  —
               
               
                  il-konverżjoni ta’ impjanti ta’ ċelluli tal-merkurju f’impjanti ta’ ċelluli tal-membrana;
               
            
                  —
               
               
                  id-dekummissjonar ta’ impjanti ta’ ċelluli tal-merkurju;
               
            
                  —
               
               
                  ir-rimedju ta’ siti tal-produzzjoni tal-kloroalkali.
               
            Dawn il-konklużjonijiet dwar il-BAT ma jindirizzawx l-attivitajiet jew il-proċessi li ġejjin:
      
                  —
               
               
                  l-elettroliżi tal-aċidu kloridriku għall-produzzjoni tal-kloru;
               
            
                  —
               
               
                  l-elettroliżi tas-salmura għall-produzzjoni tal-klorur tas-sodju; din hija koperta permezz tad-dokument ta’ referenza tal-BAT dwar Sustanzi Kimiċi Inorganiċi f’Volumi Kbar – Industrija tas-Solidi u Oħrajn (LVIC-S);
               
            
                  —
               
               
                  l-elettroliżi ta’ mluħa mdewba għall-produzzjoni ta’ alkali jew metalli alkalini-terrestri u kloru; din hija koperta permezz tad-dokument ta’ referenza tal-BAT dwar l-Industriji tal-Metalli li ma fihomx Ħadid (NFM - Non-ferrous Metals Industries);
               
            
                  —
               
               
                  il-produzzjoni ta’ speċjalitajiet bħall-alkolati, id-ditijoniti u metalli alkalini permezz tal-użu ta’ amalgama ta’ metall alkali prodott bit-teknika taċ-ċelluli tal-merkurju;
               
            
                  —
               
               
                  il-produzzjoni tal-kloru, l-idroġenu jew l-idrossidu tas-sodju/potassju permezz ta’ proċessi oħra għajr l-elettroliżi.
               
            Dawn il-konkużjonijiet tal-BAT ma jindirizzawx l-apetti segwenti tal-produzzjoni tal-kloralkali peress li dawn huma koperti permezz tad-dokument ta’ referenza tal-BAT dwar is-Sistemi tal-Ġestjoni Komuni tat-Trattament tal-Ilma tal-Iskart u tal-Gass tal-Iskart fis-Settur Kimiku (CWW);
      
                  —
               
               
                  it-trattament tal-ilma f’impjant għat-trattament tul il-katina;
               
            
                  —
               
               
                  sistemi ta’ ġestjoni ambjentali;
               
            
                  —
               
               
                  emmissjonijiet tal-ħsejjes.
               
            Dokumenti ta’ referenza oħra li huma ta’ rilevanza għall-attivitajiet koperti minn dawn il-konklużjonijiet dwar il-BAT huma dawn li ġejjin:
      
                  Dokument ta’ referenza
               
               
                  Suġġett
               
            
                  Sistemi tal-Ġestjoni Komuni tat-Trattament tal-Ilma tal-Iskart u tal-Gass tal-Iskart fis-Settur Kimiku BREF (CWW)
               
               
                  Sistemi tal-ġestjoni komuni tat-trattament tal-ilma tal-iskart u tal-gass tal-iskart
               
            
                  Aspetti Ekonomiċi u Effetti Transmedjatiċi (ECM)
               
               
                  Aspetti ekonomiċi u effetti transmedjatiċi tat-tekniki
               
            
                  Emissjonijiet minn Ħżin (EFS)
               
               
                  Ħżin u mmaniġġjar ta’ materji
               
            
                  Effiċjenza Enerġetika (ENE)
               
               
                  Aspetti ġenerali tal-effiċjenza enerġetika
               
            
                  Sistemi Industrijali tat-Tberrid(ICS)
               
               
                  Tberrid indirett permezz tal-ilma
               
            
                  Impjanti Kbar tal-Kombustjoni (LCP)
               
               
                  Impjanti ta’ Kombustjoni li l-kapaċità termali kklassifikata tagħhom hija ta’ 50 MW jew aktar
               
            
                  Prinċipji Ġenerali ta’ Monitoraġġ (MON)
               
               
                  Aspetti ġenerali tas-sorveljanza tal-emissjonijiet u l-konsum
               
            
                  Inċinerazzjoni tal-Iskart (WI)
               
               
                  Inċinerazzjoni tal-Iskart
               
            
                  Industriji tat-Trattament tal-Iskart (WT)
               
               
                  Trattament tal-Iskart
               
            KUNSIDERAZZJONIJIET ĠENERALI
      It-tekniki elenkati u deskritti f’dawn il-konklużjonijiet tal-BAT la huma preskrittivi u lanqas eżawrjenti. Jistgħu jintużaw tekniki oħra li jiżguraw tal-anqas livell ekwivalenti ta’ protezzjoni ambjentali.
      Sakemm mhux mistqarr mod ieħor, il-konklużjonijiet tal-BAT huma ġeneralment applikabbli.
      Il-livelli ta’ emissjonijiet assoċjati mal-aqwa tekniki disponibbli (BAT-AELs) għall-emissjonijiet fl-arja mogħtija f’dawn il-konklużjonijiet tal-BAT jirreferu għal:
      
                  —
               
               
                  livelli ta’ konċentrazzjoni espressi bħala massa ta’ sustanzi emessi skont il-volum ta’ gass tal-iksart taħt kundizzjonijiet standard (273,15 K, 101,3 kPa), wara t-tnaqqis tal-kontenut ta’ ilma iżda mingħajr korrezzjoni tal-kontenut ta’ ossiġenu, bl-unità mg/m3;
               
            BAT-AELs għall-emissjonjiet fl-ilma mogħtija f’dawn il-konklużjonijiet tal-BAT jirreferu għal:
      
                  —
               
               
                  livelli ta’ konċentrazzjoni espressi bħala massa ta’ sustanzi skont il-volum ta’ skart tal-ilma, bl-unità mg/l.
               
            DEFINIZZJONIJIET
      Għall-finijiet ta’ dawn il-konklużjonijiet tal-BAT, japplikaw id-definizzjonijiet li ġejjin:
      
                  Terminu użat
               
               
                  Definizzjoni
               
            
                  Impjant ġdid
               
               
                  Impjant imħaddem għall-ewwel darba fl-installazzjoni wara l-pubblikazzjoni ta’ dawn il-konklużjonijiet tal-BAT jew sostituzzjoni totali ta’ impjant fuq is-sisien eżistenti tal-installazzjoni wara l-pubblikazzjoni ta’ dawn il-konklużjonijiet tal-BAT.
               
            
                  Impjant eżistenti
               
               
                  Impjant li ma jkunx impjant ġdid.
               
            
                  Unità ġdida għal-likwefazzjoni tal-kloru
               
               
                  Unità għal-likwefazzjoni tal-kloru mħaddma għall-ewwel darba fl-impjant wara l-pubblikazzjoni ta’ dawn il-konklużjonijiet tal-BAT jew bdil komplet ta’ unità għal-likwefazzjoni tal-kloru wara l-pubblikazzjoni ta’ dawn il-konklużjonijiet tal-BAT.
               
            
                  Kloru u diossidu tal-kloru, espressi bħala Cl2
                  
               
               
                  L-ammont ta’ kloru (Cl2) u diossidu tal-kloru (ClO2), mkejla flimkien u espressi bħala kloru (Cl2).
               
            
                  Kloru ħieles, espress bħala Cl2
                  
               
               
                  It-total ta’ kloru elementari maħlul, ipoklorit, aċidu ipokloruż, bromu elementari maħlul, ipobromit, u aċidu ipobromiku, mkejla flimkien u espressi bħala Cl2
                  
               
            
                  Merkurju, espress bħala Hg
               
               
                  It-total tal-ispeċi kollha inorganiċi u organiċi tal-merkurju, mkejla flimkien u espressi bħala Hg.
               
            KONKLUŻJONIJIET TAL-BAT
      1.   Teknika taċ-ċellola
      
      
         BAT 1: Il-BAT għall-produzzjoni ta’ kloralkali għandha tuża teknika waħda jew taħlita tat-tekniki mogħtija hawn taħt. It-teknika taċ-ċellola tal-merkurju ma tistax titqies li hija BAT taħt ebda ċirkustanza. L-użu tad-dijaframmi tal-asbestos mhuwiex BAT.
      
      
                   
               
               
                  Teknika
               
               
                  Deskrizzjoni
               
               
                  Applikabbiltà
               
            
                  a
               
               
                  It-teknika bipolari taċ-ċelluli tal-membrana
               
               
                  Iċ-ċelluli tal-membrana huma magħmulin minn anodu u katodu mifrudin permezz ta’ membrana. F’konfigurazzjoni bipolari, ċelluli tal-membrana individwali huma elettrikament konnessi f’serje.
               
               
                  Applikabbli b’mod ġenerali.
               
            
                  b
               
               
                  It-teknika monopolari taċ-ċellola b’membrana
               
               
                  Iċ-ċelluli tal-membrana huma magħmulin minn anodu u katodu mifrudin permezz ta’ membrana. F’konfigurazzjoni monopolari, ċelluli tal-membrana individwali huma elettrikament konnessi f’parallel.
               
               
                  Mhux aplikabbli għal impjanti ġodda b’kapaċità ta’ kloru ta’ > 20 kt/sena.
               
            
                  c
               
               
                  Teknika taċ-ċelluli tad-dijaframma ħielsa mill-asbestos
               
               
                  Iċ-ċelluli tad-dijaframma ħielsa mill-asbestos huma magħmulin minn anodu u katodu mifrudin permezz ta’ dijaframma ħielsa mill-asbestos. ċelluli tad-dijaframma individwali huma elettrikament konnessi f’serje (bipolari) jew f’parallel (monopolari).
               
               
                  Applikabbli b’mod ġenerali.
               
            2.   Id-dekummissjonar jew il-konverżjoni ta’ impjanti taċ-ċelluli tal-merkurju
      
      
         BAT 2: Biex jitnaqqsu l-emissjonijiet tal-merkurju u biex titnaqqas il-ġenerazzjoni ta’ skart imniġġes bil-merkurju waqt id-dekummissjonar jew il-konverżjoni ta’ impjanti taċ-ċelluli tal-merkurju, il-BAT għandu jelabora u jimplimenta pjan ta’ dekummissjonar li jinkorpora l-aspetti kollha segwenti:
      
      
                  i.
               
               
                  l-inklużjoni ta’ wħud mill-persunal li għandu esperjenza fil-ġestjoni tal-impjant ta’ qabel fl-istadji kollha tal-eloborazzjoni u l-implimentazzjoni;
               
            
                  ii.
               
               
                  il-provvediment ta’ proċeduri u struzzjonijiet għall-istadji kollha tal-implimentazzjoni;
               
            
                  iii.
               
               
                  il-provvediment ta’ programm dettaljat ta’ taħriġ u superviżjoni għal persunal mingħajr esperjenza fil-ġestjoni tal-merkurju;
               
            
                  iv.
               
               
                  id-determinazzjoni tal-kwantità ta’ merkurju metalliku li għandu jiġi irkuprat u l-istima tal-kwantità ta’ skart li għandu jiġi mormi u tat-tniġġis tal-merkurju li jkun fih;
               
            
                  v.
               
               
                  provvediment ta’ żoni ta’ ħidma li huma:
                  
                              (a)
                           
                           
                              mgħottija b’saqaf;
                           
                        
                              (b)
                           
                           
                              mgħammrin b’art lixxa, immejla, li ma tixrobx l-ilma biex merkurju li jaqa’ mal-art jiġi dirett lejn fossa għall-ġabra;
                           
                        
                              (c)
                           
                           
                              imdawla sew;
                           
                        
                              (d)
                           
                           
                              ħielsa minn oġġetti li jtellfu u mazkal li jistgħu jassorbu l-merkurju;
                           
                        
                              (e)
                           
                           
                              mgħammra bi provvista tal-ilma għall-ħasil;
                           
                        
                              (f)
                           
                           
                              imqabbda ma’ sistema għat-trattament tal-iskart tal-ilma.
                           
                        
            
                  vi.
               
               
                  it-tbattil taċ-ċelluli u t-trasferiment tal-merkurju metalliku għall-kontenituri billi:
                  
                              (a)
                           
                           
                              jekk possibbli s-sistema tinżamm magħluqa;
                           
                        
                              (b)
                           
                           
                              jinħasel il-merkurju;
                           
                        
                              (c)
                           
                           
                              jekk possibbli jintuża t-trasferiment permezz tal-gravità;
                           
                        
                              (d)
                           
                           
                              jekk meħtieġ jitneħħew impuritajiet solidi mill-merkurju;
                           
                        
                              (e)
                           
                           
                              il-kontenituri jimtlew sa ≤ 80 % tal-kapaċità volumetrika tagħhom;
                           
                        
                              (f)
                           
                           
                              il-kontenituri jiġu ssiġillati ermetikament wara l-mili;
                           
                        
                              (g)
                           
                           
                              iċ-ċelluli battala jinħaslu u wara jimtlew bl-ilma.
                           
                        
            
                  vii.
               
               
                  l-operazzjonijiet ta’ żarmar u t-twaqqigħ għandhom iseħħu billi:
                  
                              (a)
                           
                           
                              jekk possibbli l-qtugħ b’mezzi jaħarqu tat-tagħmir jinbidel bi qtugħ b’mezzi kesħin;
                           
                        
                              (b)
                           
                           
                              it-tagħmir jinħażen f’żoni xierqa;
                           
                        
                              (c)
                           
                           
                              l-art taż-żona ta’ ħidma tinħasel ta’ sikwit;
                           
                        
                              (d)
                           
                           
                              it-tindif mgħaġġel ta’ merkurju li jaqa’ mal-art bl-użu ta’ tagħmir ta’ aspirazzjoni b’filtri tal-karbonju attivati;
                           
                        
                              (e)
                           
                           
                              issir kontabbiltà tal-flussi tal-iskart;
                           
                        
                              (f)
                           
                           
                              skart imniġġes bil-merkurju jinfired minn skart mhux imniġġes;
                           
                        
                              (g)
                           
                           
                              skart imniġġes bil-merkurju għandu jitnaddaf minn dan il-merkurju permezz ta’ trattament mekkaniku u fiżiku (p.eż. il-ħasil, il-vibrazzjoni ultrasonika, il-vacuum cleaners), tekniki ta’ trattament kimiku (p.eż. ħasil permezz tal-ipoklorit, salmura bil-kloru jew il-perossidu tal-idroġenu) u/jew tekniki tat-trattament termali (p.eż. id-distillazzjoni/id-distillazzjoni fi storta);
                           
                        
                              (h)
                           
                           
                              jekk possibbli tagħmir li tneħħhielu t-tniġġis jiġi użat mill-ġdid jew riċiklat;
                           
                        
                              (i)
                           
                           
                              it-tindif mit-tniġġis tal-bini tal-kamra taċ-ċelluli permezz tat-tindif tal-ħitan u l-art, segwit mill-kisi jew iż-żbigħ biex jingħataw superfiċe li ma tixrobx jekk il-bini jkun se jintuża mill-ġdid;
                           
                        
                              (j)
                           
                           
                              it-tindif jew it-tiġdid tas-sistemi ta’ ġbir tal-iskart tal-ilma fl-impjant jew madwar;
                           
                        
                              (k)
                           
                           
                              il-konfinament taż-żona ta’ ħidma u t-trattament tal-arja tal-ventilazzjoni meta jkunu mistennija konċentrazzjonijiet għolja ta’ merkurju (eż. għall-ħasil bi pressa għolja); tekniki tat-trattament għall-ventilazzjoni tal-arja jinkludu l-adsorbiment fuq karbonju attivat jodat jew sulfurat, it-tisfija permezz tal-ipoklorit jew salmura bil-kloru jew permezz taż-żieda tal-kloru biex jiġi ffurmat diklorur tad-dimerkurju solidu;
                           
                        
                              (l)
                           
                           
                              it-trattament tal-iskart tal-ilma li fih il-merkurju, inkluż l-ilma tal-ħasla li jkun intuża għat-tindif tat-tagħmir protettiv;
                           
                        
                              (m)
                           
                           
                              is-sorveljanza tal-merkurju fl-arja, l-ilma u l-iskart, inkluż għal żmien xieraq wara l-finalizzazzjoni tad-dekummissjonar jew il-konverżjoni;
                           
                        
            
                  viii.
               
               
                  jekk ikun hemm il-ħtieġa, ħażna interim ta’ merkurju metalliku fuq is-sit f’faċilitajiet ta’ ħażna li jkunu:
                  
                              (a)
                           
                           
                              mdawlin sew u li huma milqugħin mit-temp;
                           
                        
                              (b)
                           
                           
                              mgħammrin b’konteniment sekondarju xieraq li kapaċi jżomm 110 % tal-volum likwidu ta’ kull kontenitur waħdieni;
                           
                        
                              (c)
                           
                           
                              ħieles minn oġġetti li jtellfu u mazkal li jistgħu jassorbu l-merkurju;
                           
                        
                              (d)
                           
                           
                              mgħammrin b’tagħmir ta’ aspirazzjoni b’filtri tal-karbonju attivati;
                           
                        
                              (e)
                           
                           
                              spezzjonati perjodikament, kemm viżwalment kif ukoll permezz ta’ tagħmir għas-sorveljanza tal-merkurju.
                           
                        
            
                  ix.
               
               
                  jekk meħtieġ, trasport, iktar trattament potenzjali u rimi tal-iskart.
               
            
         BAT 3: Biex jitnaqqqu l-emissjonijiet tal-merkurju fl-ilma waqt id-dekummissjonar jew il-konverżjoni ta’ impjanti taċ-ċelluli tal-merkurju, il-BAT għandu juża teknika waħda jew taħlita tat-tekniki mogħtija hawn taħt.
      
      
                   
               
               
                  Teknika
               
               
                  Deskrizzjoni
               
            
                  a
               
               
                  Ossidazzjoni jew skambju tal-joni
               
               
                  Aġenti tal-ossidazzjoni bħall-ipoklorit, il-kloru jew il-perossidu tal-idroġenu jintużaw għall-konverżjoni sħiħa tal-merkurju f’forma ossidata, li sussegwentement titneħħa permezz ta’ reżini għall-iskambju tal-joni.
               
            
                  b
               
               
                  L-ossidazzjoni u l-preċipitazzjoni
               
               
                  Aġenti tal-ossidazzjoni bħall-ipoklorit, il-kloru jew il-perossidu tal-idroġenu jintużaw għall-konverżjoni sħiħa tal-merkurju f’forma ossidata, li sussegwentement titneħħa permezz tal-preċipitazzjoni bħala sulfur tal-merkurju, segwit mill-filtrazzjoni.
               
            
                  c
               
               
                  Riduzzjoni u adsorbiment fuq il-karbonju attivat
               
               
                  Aġenti tat-tnaqqis bħall-idrossilamina jintużaw għall-konverżjoni sħiħa tal-merkurju fil-forma elementali tiegħu, li sussegwentement titneħħa permezz tal-koalexxenza u l-irkupru tal-merkurju metalliku, segwit mill-adsorbiment fuq il-karbonju attivat.
               
            Il-livell ta’ prestazzjoni ambjentali assoċjat mal-BAT
          (1) għall-emissjonijiet tal-merkurju fl-ilma, espress bħala Hg, fil-punt tal-ħruġ tal-unità għat-trattament tal-merkurju waqt id-dekummissjonar jew il-konverzjoni huwa 3 – 15 μg/l f’kampjuni kompożiti proporzjonati mal-flussi meħudin kuljum. Is-sorveljanza assoċjata hija f’BAT 7.
      3.   Il-ġenerazzjoni tal-ilma tal-iskart
      
      
         BAT 4: Sabiex titnaqqas il-ġenerazzjoni ta’ skart tal-ilma, il-BAT għandu juża taħlita tat-tekniki mogħtija hawn taħt.
      
      
                   
               
               
                  Teknika
               
               
                  Deskrizzjoni
               
               
                  Applikabbiltà
               
            
                  a
               
               
                  Ir-riċirkolazzjoni tas-salmura
               
               
                  Is-salmura mnaddfa miċ-ċelluli tal-elettroliżi hija saturata mill-ġdid bil-melħ solidu jew permezz tal-evaporazzjoni u mdaħħla mill-ġdid fiċ-ċelluli.
               
               
                  Mhux applikabbli għall-impjanti taċ-ċelluli dijaframmi. Mhux applikabbli għall-impjanti taċ-ċelluli tal-membrana li jużaw salmura estratta permezz ta’ spiera fuq il-post meta melħ abbundanti u riżorsi tal-ilma u korp tal-ilma riċevitur tas-soluzzjoni salina, li jittollera livelli għoljin ta’ emissjonijiet tal-klorur huwa disponibbli. Mhux applikabbli għal impjanti taċ-ċelluli tal-membrana li jużaw il-porga bis-salmura f’unitajiet tal-produzzjoni oħra.
               
            
                  b
               
               
                  Ir-riċiklaġġ u flussi oħra tal-proċess
               
               
                  Il-fluss tal-proċess mill-impjant tal-kloralkali bħall-fwar mill-kloru, l-idrossidu tas-sodju/l-potassju u l-idroġenu jiddaħħlu lura waqt stadji varji tal-proċess. Il-grad tar-riċiklaġġ huwa limitat mir-rekwiżiti tal-purità tal-fluss likwidu li għalih il-fluss tal-proċess huwa riċiklat u l-bilanċ tal-ilma fl-impjant.
               
               
                  Applikabbli b’mod ġenerali.
               
            
                  c
               
               
                  Ir-riċiklaġġ ta’ skart tal-ilma li fih il-melħ minn proċessi ta’ produzzjoni oħra
               
               
                  Skart tal-ilma li fih il-melħ minn proċessi tal-produzzjoni oħra huwa trattat u mdaħħal mill-ġdid fis-sistema tas-salmura. Il-grad tar-riċiklaġġ huwa limitat mir-rekwiżiti tal-purità tas-sistema tas-salmura u l-bilanċ tal-ilma fl-impjant.
               
               
                  Mhux applikabbli għal impjanti fejn it-trattament addizzjonali ta’ dan l-iskart tal-ilma ipatti għall-benefiċċji ambjentali.
               
            
                  d
               
               
                  L-użu tal-ilma għall-estrazzjoni permezz ta’ spiera fuq il-post
               
               
                  Ilma tal-iskart mill-impjant tal-kloralkali huwa ttrattat u ppumpjat lura lejn il-minjiera tal-melħ.
               
               
                  Mhux applikabbli għal impjanti taċ-ċelluli tal-membrana li jużaw il-porga bis-salmura f’unitajiet tal-produzzjoni oħra. Mhux applikabbli jekk il-minjiera tkun tinsab f’altitudni sinifikament ogħla mill-impjant.
               
            
                  e
               
               
                  Il-konċentrazzjoni tal-ħama mill-filtrazzjoni tas-salmura
               
               
                  Il-ħama mill-filtrazzjoni tas-salmura hija kkonċentrata fi preses tal-filtri, tanbur rotattiv filtranti b’vakwu jew ċentrifugi. L-ilma li jibqa’ jiddaħħal lura fis-sistema tas-salmura.
               
               
                  Mhux applikabbli jew il-ħama mill-filtrazzjoni tas-salmura tista’ titneħħa bħala ċappa niexfa. Mhux applikabbli għall-impjanti li jużaw mill-ġdid l-iskart tal-ilma għall-estrazzjoni permezz ta’ spiera fuq il-post.
               
            
                  f
               
               
                  In-nanofiltrazzjoni
               
               
                  Tip speċifiku ta’ filtrazzjoni permezz tal-membrana b’daqsijiet tal-pori tal-membrana ta’ madwar 1 nm, użat għall-konċentrazzjoni tas-sulfat fil-porga bis-salmura, li b’hekk inaqqas il-volum tal-iskart tal-ilma.
               
               
                  Applikabbli għall-impjanti taċ-ċelluli tal-membrana bir-riċirkolazzjoni tas-salmura, jekk ir-rata tal-porga bis-salmura tiġi determinata permezz tal-konċentrazzjoni tas-sulfat.
               
            
                  g
               
               
                  Tekniki għat-tnaqqis tal-emissjonijiet tal-klorat
               
               
                  Tekniki għat-tnaqqis tal-emissjonijiet tal-klorat huma deskritti f’BAT 14. Dawn it-tekniki jnaqqsu l-volum tal-porga bis-salmura.
               
               
                  Applikabbli għall-impjanti taċ-ċelluli tal-membrana bir-riċirkolazzjoni tas-salmura, jekk ir-rata tal-porga bis-salmura tiġi determinata permezz tal-konċentrazzjoni tal-klorat
               
            4.   L-effiċjenza enerġetika
      
      
         BAT 5: Biex l-enerġija tiġi użata b’mod effiċjenti fil-proċess tal-elettroliżi, il-BAT għandu juża taħlita tat-tekniki mogħtija hawn taħt.
      
      
                   
               
               
                  Teknika
               
               
                  Deskrizzjoni
               
               
                  Applikabbiltà
               
            
                  a
               
               
                  Membrani ta’ prestazzjoni għolja
               
               
                  Membrani ta’ prestazzjoni għolja juru tnaqqqis baxx fil-vultaġġ u effiċjenzi għolja fil-kurrent filwaqt li jiżguraw stabbiltà mekkanika u kimika taħt il-kundizzjonijiet ta’ ħidma.
               
               
                  Applikabbli għall-impjanti taċ-ċelluli tal-membrani meta jkunu qegħdin jiġġeddu l-membrani fi tmiem il-ħajja tagħhom.
               
            
                  b
               
               
                  Dijaframmi ħielsa mill-asbestos
               
               
                  Dijaframmi ħielsa mill-asbestos huma magħmulin minn polimeru tal-fluworokarbonju u mili bħad-diossidu taż-żirkonju. Dawn id-dijaframmi juru sovrapotenzi tar-reżistenza iktar baxxi mid-dijaframmi tal-asbestos.
               
               
                  Applikabbli b’mod ġenerali
               
            
                  c
               
               
                  Elettrodi u kisi ta’ prestazzjoni għolja
               
               
                  Elettrodi u kisi b’rilaxx tal-gass imtejjeb (sovrapotenza ta’ bużżieqa tal-gass iktar baxxa) u potenzjal ġenerali tal-elettrodi baxx.
               
               
                  Applikabbli meta jkun qiegħed jiġġedded il-kisi fi tmiem il-ħajja tiegħu.
               
            
                  d
               
               
                  Salmura ta’ purità għolja
               
               
                  Is-salmura hija msoffija biżżejjed biex timminimizza t-tniġġis tal-elettrodi u d-dijaframmi/elettrodi, li kieku jistgħu jżidu l-konsum tal-enerġija.
               
               
                  Applikabbli b’mod ġenerali.
               
            
         BAT 6: Biex ikun hemm użu effiċjenti tal-enerġija, il-BAT għandu jimmassimizza l-użu tal-idroġenu ko-prodott mill-elettroliżi bħala reaġent kimiku jew karburant.
      
      
         Deskrizzjoni
      
      L-idroġenu jista’ jintuża f’reazzjonijiet kimiċi (eż. il-produzzjoni tal-ammonja, il-perossidu tal-idroġenu, l-aċidu idrokloridriku, u l-metanol; riduzzjoni tal-komposti organiċi; l-idrodesulfurizzazzjoni taż-żejt mhux maħdum; l-idroġenazzjoni taż-żjut u ż-żift; tmiem tal-katina fil-produzzjoni tal-poljolefina) jew bħala karburant fi proċess tal-kombustjoni għall-produzzjoni tal-fwar u/jew l-elettriku jew biex jissaħħan forn. Il-grad sa fejn l-idroġenu huwa użat jiddependi fuq għadd ta’ fatturi (eż. id-domanda għall-idroġenu bħala reaġent fuq is-sit, id-domanda għall-fwar fuq is-sit, id-distanza mill-utenti potenzjali).
      5.   Monitoraġġ tal-emissjonijiet
      
      
         BAT 7: Il-BAT għandha tissorvelja l-emissjonijiet fl-arja u fl-ilma permezz ta’ tekniki skont l-istandards EN b’tal-inqas il-frekwenza minima mogħtija hawn taħt. Jekk l-istandards EN ma jkunux disponibbli, Il-BAT għandha tuża l-istandards ISO, jew ta’ standards nazzjonali jew internazzjonali oħra li jiżguraw il-provvediment ta’ dejta ta’ kwalità xjentifika ekwivalenti.
      
      
                  Midjum ambjentali
               
               
                  Sustanz(a/i)
               
               
                  Il-punt għat-teħid tal-kampjuni
               
               
                  Il-metodu
               
               
                  Standard(s)
               
               
                  Frekwenza minima ta’ sorveljanza
               
               
                  Sorveljanza assoċjata mal-
               
            
                  Arja
               
               
                  Kloru u diossidu tal-kloru, espressi bħala Cl2
                      (2)
                  
               
               
                  Punt tal-ħruġ tal-unità tal-assorbiment tal-kloru
               
               
                  ċelluli elettrokimiċi
               
               
                  L-ebda standard EN jew ISO mhuwa disponibbli
               
               
                  Kontinwu
               
               
                  —
               
            
                  Assorbiment f’soluzzjoni, b’analiżi sussegwenti
               
               
                  L-ebda standard EN jew ISO mhuwa disponibbli
               
               
                  Ta’ kull sena (minn tal-inqas tliet kejliet ta’ kull siegħa konsekuttivi)
               
               
                  BAT 8
               
            
                  Ilma
               
               
                  Klorat
               
               
                  Fejn l-emissjoni tħalli l-istallazzjoni
               
               
                  Kromatografija tal-jonji
               
               
                  EN ISO 10304–4
               
               
                  Kull xahar
               
               
                  BAT 14
               
            
                  Klorur
               
               
                  Porga bis-salmura
               
               
                  Kromatografija tal-jonji jew analiżi tal-flussi
               
               
                  EN ISO 10304–1 jew EN ISO 15682
               
               
                  Kull xahar
               
               
                  BAT 12
               
            
                  Kloru ħieles (2)
                  
               
               
                  Qrib is-sors
               
               
                  Il-potenzjal ta’ riduzzjoni
               
               
                  L-ebda standard EN jew ISO mhuwa disponibbli
               
               
                  Kontinwu
               
               
                  —
               
            
                  Fejn l-emissjoni tħalli l-istallazzjoni
               
               
                  Kloru ħieles
               
               
                  EN ISO 7393–1 jew –2
               
               
                  Kull xahar
               
               
                  BAT 13
               
            
                  Kompost organiku aloġenat
               
               
                  Porga bis-salmura
               
               
                  Aloġenati marbutin organikament adsorbabbli (AOX)
               
               
                  Anness A ta’ EN ISO 9562
               
               
                  Kull sena
               
               
                  BAT 15
               
            
                  Merkurju
               
               
                  Punt tal-ħruġ tal-unità tat-trattament tal-merkurju
               
               
                  Spettrometrija tal-assorbiment atomiku jew spettrometrija tal-fluworexxenza atomika
               
               
                  EN ISO 12846 jew EN ISO 17852
               
               
                  Kuljum
               
               
                  BAT 3
               
            
                  Sulfat
               
               
                  Porga bis-salmura
               
               
                  Kromatografija tal-jonji
               
               
                  EN ISO 10304-1
               
               
                  Kull sena
               
               
                  —
               
            
                  Metalli tqal rilevanti (p.eż. in-nikil, ir-ram)
               
               
                  Porga bis-salmura
               
               
                  Spettrometrija tal-emissjoni ottika indotta bl-akkoppjar plażma jew spettrometrija tal-massa indotta bl-akkoppjar plażma
               
               
                  EN ISO 11885 jew EN ISO 17294-2
               
               
                  Kull sena
               
               
                  —
               
            6.   Emissjonijiet fl-arja
      
      
         BAT 8: Biex jitnaqqsu l-emissjonijiet konċentrati ta’ kloru u diossidu tal-kloru fl-arja mill-ipproċessar tal-kloru, il-BAT għandha tfassal, iżomm u tħaddem unità għall-assorbiment tal-kloru li tinkorpora taħlita xierqa tal-aspetti segwenti:
      
      
                  i.
               
               
                  unità tal-assorbiment ibbażata fuq kolonni ppakkjati u/jew espulsuri b’soluzzjoni alkalina (eż. soluzzjoni ta’ idrossidu tas-sodju) bħala likwidu għat-tindif;
               
            
                  ii.
               
               
                  tagħmir għad-dosaġġ tal-perossidu tal-idroġenu jew sistemi separati ta’ tisfija mill-impuritajiet fl-umdu bil-perossidu tal-idroġenu jekk meħtieġ biex jitnaqqsu l-konċentrazzjonijiet ta’ diossidu tal-kloru;
               
            
                  iii.
               
               
                  daqs adatt għall-agħar każ possibbli (meħud minn valutazzjoni tar-riskju), f’termini tal-kwantità ta’ kloru prodott u r-rata tal-flussi (assorbiment tal-produzzjoni kollha tal-kamra taċ-ċelluli għal żmien twil biżejjed sakemm l-impjant jingħalaq);
               
            
                  iv.
               
               
                  id-daqs tal-provvista tal-likwidu għat-tindif u l-kapaċità tal-ħażna adatta biex jiġi żgurat li jkun hemm ammont żejjed f’kull ħin;
               
            
                  v.
               
               
                  fil-każ tal-kolonni ppakkjati, id-daqs tagħhom għandu jkun adatt biex jipprevjeni l-għargħar f’kull ħin;
               
            
                  vi.
               
               
                  il-prevenzjoni tad-dħul ta’ kloru likwidu fl-unità tal-assorbiment;
               
            
                  vii.
               
               
                  il-prevenzjoni ta’ flussi b’lura ta’ likwidu għat-tindif lejn is-sistema tal-kloru;
               
            
                  viii.
               
               
                  il-prevenzjoni ta’ preċipitazzjoni solida fl-unità tal-assorbiment;
               
            
                  ix.
               
               
                  l-użu ta’ skambjaturi tas-sħana biex jillimitaw it-temperatura fl-unità tal-assorbiment għal taħt il-55 °C f’kull ħin;
               
            
                  x.
               
               
                  provvista ta’ arja tad-dilwizzjoni wara l-assorbiment tal-kloru għall-prevenzjoni tal-formazzjoni ta’ taħlitiet splussivi ta’ gass;
               
            
                  xi.
               
               
                  użu ta’ materjal tal-kostruzzjoni li jiflaħ għall-kundizzjonijiet estremament korrużivi f’kull ħin;
               
            
                  xii.
               
               
                  użu ta’ tagħmir sostitut, bħal tagħmir addizzjonali għat-tindif f’serje ma’ dak li jkun qiegħed jitħaddem, tank tal-emerġenza b’likwidu tat-tindif li jagħti għat-tagħmir tat-tindif permezz tal-gravità, fannijiet ta’ riżerva u oħrajn żejda, pompi ta’ riżerva u oħrajn żejda;
               
            
                  xiii.
               
               
                  provvediment ta’ sistema ta’ riżerva indipendenti għal tagħmir elettriku kritiku;
               
            
                  xiv.
               
               
                  provvediment ta’ swiċċ awtomatiku għas-sistema ta’ riżerva f’każ ta’ emerġenzi, inklużi testijiet perjodiċi fuq din is-sistema u s-swiċċ;
               
            
                  xv.
               
               
                  provvediment ta’ sistema ta’ sorveljanza u twissija għall-parametri segwenti:
                  
                              (a)
                           
                           
                              kloru fil-punt ta’ ħruġ tal-unità ta’ assorbiment u ż-żona tal-madwar;
                           
                        
                              (b)
                           
                           
                              it-temperatura tal-likwidi tat-tindif;
                           
                        
                              (c)
                           
                           
                              il-potenzjal tar-riduzzjoni u l-alkalinità tal-likwidi tat-tindif;
                           
                        
                              (d)
                           
                           
                              pressjoni ta’ ġbid;
                           
                        
                              (e)
                           
                           
                              ir-rata tal-flussi tal-likwidi tat-tindif.
                           
                        
            Il-livell ta’ emissjoni assoċjat mal-BAT għall-kloru u d-diossidu tal-kloru, mkejla flimkien u espressi bħala Cl2, huwa 0,2 – 1,0 mg/m3, bħala valur medju ta’ mill-inqas tliet kejliet ta’ kull siegħa konsekuttivi meħudin minn tal-inqas darba fis-sena fil-punt tal-ħruġ tal-unità ta’ assorbiment tal-kloru. Is-sorveljanza assoċjata hija f’BAT 7.
      
         BAT 9: L-użu tat-tetraklorur tal-karbonju għat-tneħħija tat-triklorur tan-nitroġenu jew l-irkupru tal-kloru mill-gass residwu mhuwiex BAT
      
      
         BAT 10: L-użu ta’ refriġiranti b’potenzjal għoli għat-tisħin globali, u fi kwalunkwe każ ogħla minn 150 (eż. bosta idrofluworokarburi (HFCs)), f’unitajiet ġodda tal-likwefazzjoni ma jistgħux jitqiesu bħala BAT.
      
      
         Deskrizzjoni
      
      Refriġeranti adatti jinkludu, pereżempju:
      
                  —
               
               
                  taħlita tad-diossidu tal-karbonju u ammonja f’żewġ ċirkwiti tat-tibrid;
               
            
                  —
               
               
                  kloru;
               
            
                  —
               
               
                  ilma.
               
            
         Applikabbiltà
      
      L-għażla tar-refriġerant għandha tqis is-sikurezza operazzjonali u l-effiċjenza enerġetika.
      7.   Emissjonijiet fl-ilma
      
      
         BAT 11: Biex jitnaqqsu l-emissjonijiet ta’ sustanzi niġġiesa, il-BAT għandu juża taħlita xierqa tat-tekniki mogħtija hawn taħt.
      
      
                   
               
               
                  Teknika
               
               
                  Deskrizzjoni
               
            
                  a
               
               
                  Tekniki integrati fil-proċess (3)
                  
               
               
                  Tekniki li jipprevenu jew inaqqsu l-ġenerazzjoni ta’ sustanzi niġġiesa
               
            
                  b
               
               
                  Trattament tal-iskart tal-ilma fis sors (3)
                  
               
               
                  Tekniki għat-tnaqqis jew l-irkupru ta’ sustanzi niġġiesa qabel it-tluq tagħhom fis-sistema tal-ġbir tal-iskart tal-ilma
               
            
                  c
               
               
                  It-trattament ta’ qabel tal-iskart tal-ilma (4)
                  
               
               
                  Tekniki għat-tnaqqis tas-sustani niġġiesa qabel it-trattament finali tal-iskart tal-ilma
               
            
                  d
               
               
                  Trattament finali tal-iskart tal-ilma (4)
                  
               
               
                  Trattament tal-iskart finali tal-ilma permezz ta’ tekniki mekkaniċi, fiżiko-kimiċi u/jew bijoloġiċi qabel it-tluq lejn korp tal-ilma riċeventi
               
            
         BAT 12: Biex jitnaqqsu l-emissjonijiet tal-klorur fl-ilma mill-impjnat tal-kloralkali, il-BAT għandha tuża taħlita ta’ tekniki mogħtija f’BAT 4.
      
      
         BAT 13: Biex jitnaqqsu l-emissjonijiet tal-kloru ħieles fl-ilma mill-impjant tal-kloralkali, il-BAT għandu jitratta l-flussi tal-iskart tal-ilma li fihom il-kloru ħieles kemm jista’ jkun qrib is-sors, biex jippreveni t-tqaxxir tal-kloru u/jew il-formazzjoni ta’ komposti organiċi aloġenati, permezz tal-użu ta’ taħlita waħda jew iktar tat-tekniki mogħtija hawn taħt.
      
      
                   
               
               
                  Teknika
               
               
                  Deskrizzjoni
               
            
                  a
               
               
                  Riduzzjoni kimika
               
               
                  Il-kloru ħieles jinqered permezz ta’ reazzjoni ma’ aġenti riduċenti, bħall perossidu tas-sulfit u tal-idroġenu, f’tankijiet imħawda.
               
            
                  b
               
               
                  Dekompożizzjoni katalitika
               
               
                  Il-kloru ħieles huwa dekompost fi klorur u ossiġenu f’reatturi (katalitiċi) b’sodda fissa. Il-katalist jista’ jkun ossidu tan-nikil promoss bil-ħadid fuq sapport tal-alumina.
               
            
                  c
               
               
                  Dekompożizzjoni termali
               
               
                  Il-kloru ħieles huwa konvertit fi klorur u klorat permezz tad-dekompożizzjoni termali f’temperatura ta’ madwar 70 °C. L-effluwent li jirriżulta jirrekkjedi iktar trattament għat-tnaqqis tal-emissjonijiet ta’ klorat u bromat (BAT 14).
               
            
                  d
               
               
                  Dekompożizzjoni aċidika
               
               
                  Il-kloru ħieles huwa dekompost permezz tal-aċidifikazzjoni, b’rilaxx u rkupru sussegwenti ta’ kloru. Id-dekompożizzjoni aċidika tista’ sseħħ f’reattur separat jew permezz tar-riċiklaġġ tal-iskart tal-ilma lejn is-sistema tas-salmura. Il-grad tar-riċiklaġġ tal-iskart tal-ilma lejn iċ-ċirkwit tas-salmura huwa ristrett permezz tal-bilanċ tal-ilma tal-impjant.
               
            
                  e
               
               
                  Riċiklaġġ tal-iskart tal-ilma
               
               
                  Flussi tal-iskart tal-ilma mill-impjant tal-kloralkali li fihom il-kloru ħieles jiġu riċiklati lejn unitajiet oħra ta’ produzzjoni.
               
            Il-livell ta’ emissjoni assoċjat mal-BAT għall-kloru ħieles, espress bħala Cl2, huwa 0,05 -0,2 mg/l f’kampjuni fuq il-post meħudin minn tal-inqas darba fix-xahar fil-punt fejn l-emissjoni tħalli l-istallazzjoni. Is-sorveljanza assoċjata hija f’BAT 7.
      
         BAT 14: Biex jitnaqqsu l-emissjonijiet tal-klorat fl-ilma mill-impjnat tal-kloralkali, il-BAT għandha tuża taħlita ta’ tekniki mogħtija hawn taħt.
      
      
                   
               
               
                  Teknika
               
               
                  Deskrizzjoni
               
               
                  Applikabbiltà
               
            
                  a
               
               
                  Membrani ta’ prestazzjoni għolja
               
               
                  Membrani li juru effiċjenzi għolja tal-kurrent, li jnaqqsu l-formazzjoni tal-klorat filwaqt li jiżguraw l-istabbiltà mekkanika u kimika taħt il-kundizzjonijiet operattivi.
               
               
                  Applikabbli għall-impjanti taċ-ċelluli tal-membrani meta jkunu qegħdin jiġġeddu l-membrani fi tmiem il-ħajja tagħhom.
               
            
                  b
               
               
                  Kisjiet bi prestazzjoni għolja
               
               
                  Kisjiet b’sovrapotenzi tal-elettrodi baxxi li jwasslu għall-formazzjoni mnaqqsa tal-klorat u formazzjoni miżjuda tal-ossiġenu fl-anodu.
               
               
                  Applikabbli meta jkunu qegħdin jiġġeddu l-kisjiet fi tmiem il-ħajja tagħhom. L-applikabbiltà tista’ tiġi ristretta permezz tar-rekwiżiti ta’ kwalità tal-kloru prodott (konċentrazzjoni tal-ossiġenu).
               
            
                  c
               
               
                  Salmura ta’ purità għolja
               
               
                  Is-salmura hija msoffija biżżejjed biex timminimizza it-tniġġis tal-elettrodi u d-dijaframmi/membrani, li kieku jżidu l-formazzjoni tal-klorat.
               
               
                  Applikabbli b’mod ġenerali.
               
            
                  d
               
               
                  Aċidifikazzjoni tas-salmura
               
               
                  Is-salmura tiġi aċidifikata qabel l-elettroliżi, biex titnaqqas il-formazzjoni tal-klorat. Il-grad ta’ aċidifikazzjoni huwa limitat permezz tar-reżistività tat-tagħmir użat (p.eż. membrani u anodi).
               
               
                  Applikabbli b’mod ġenerali.
               
            
                  e
               
               
                  Riduzzjoni aċidika
               
               
                  Il-klorat jiġi ridott permezz tal-aċidu idrokloriku f’valuri tal-pH ta’ 0 u f’temperaturi ogħla minn 85 °C.
               
               
                  Mhux applikabbli għall-impjanti li fihom is-salmura tgħaddi darba.
               
            
                  f
               
               
                  Riduzzjoni katalitika
               
               
                  F’reattur taħt pressjoni għolja b’sodda perkolatriċi, il-klorat jiġi ridott għal klorur permezz tal-idroġenu u katalist tar-rodju f’reazzjoni fuq tliet fażijiet.
               
               
                  Mhux applikabbli għall-impjanti li fihom is-salmura tgħaddi darba.
               
            
                  g
               
               
                  L-użu ta’ flussi tal-iskart tal-ilma li fihom il-klorat f’unitajiet ta’ produzzjoni oħra
               
               
                  Il-flussi tal-iskart tal-ilma mill-impjanti tal-kloralkali jiġu riċiklati lejn unitajiet tal-produzzjoni oħra, tipikament lejn is-sistema tas-salmura ta’ unità għall-produzzjoni tal-klorat tas-sodju.
               
               
                  Ristrett għal siti li jistgħu jagħmlu użu minn flussi tal-iskart tal-ilma ta’ din il-kwalità f’unitajiet tal-produzzjoni oħra.
               
            
         BAT 15: Biex jitnaqqsu l-emissjonijiet ta’ komposti organiċi aloġenati fl-ilma mill-impjnat tal-kloralkali, il-BAT għandha tuża taħlita ta’ tekniki mogħtija hawn taħt.
      
      
                   
               
               
                  Teknika
               
               
                  Deskrizzjoni
               
            
                  a
               
               
                  Għażla u kontroll tal-melħ u materjali anċillari
               
               
                  Melħ u materjali anċillari jintgħażlu u jiġu kkontrollati biex jitnaqqas il-livell ta’ kontaminanti organiċi fis-salmura.
               
            
                  b
               
               
                  Tisfija tal-ilma
               
               
                  Tekniki bħall-filtrazzjoni tal-membrani, skambju tal-joni, irradjazzjoni tal-UV u l-adsorbiment fuq karbonju attivat jistgħu jintużaw biex jissaffa l-ilma tal-proċess, u b’hekk jitnaqqas il-livell ta’ kontaminanti organiċi fis-salmura.
               
            
                  c
               
               
                  Għażla u kontroll tat-tagħmir
               
               
                  It-tagħmir, bħal ċelluli, tubi, valvi u pompi, jingħażel sew biex jitnaqqas ir-riħi potenzjali ta’ kontaminanti organiċi fis-salmura.
               
            8.   Il-ġenerazzjoni tal-iskart
      
      
         BAT 16: Biex titnaqqas il-kwantità ta’ aċidu tal-kubrit użat mibgħut għar-rimi, il-BAT għandha tuża teknika waħda jew taħlita ta’ tekniki mogħtija hawn taħt. In-newtralizzazzjoni tal-aċidu tal-kubrit użat mit-tnixxif tal-kloru permezz ta’ reaġenti verġni mhuwiex BAT.
      
      
                   
               
               
                  Teknika
               
               
                  Deskrizzjoni
               
               
                  Applikabbiltà
               
            
                  a
               
               
                  Użu fuq is-sit jew barra mis-sit
               
               
                  L-aċidu eżawrit jiġi użat għal għanijiet oħra, bħall-kontroll tal-pH fl-iskart tal-ilma u fl-ilma tal-proċess, jew biex jinqered l-ipoklorit.
               
               
                  Applikabbli għal siti b’domanda fuq is-sit u barra s-sit għall-aċidu eżawrit ta’ din il-kwalità.
               
            
                  b
               
               
                  Rikonċentrazzjoni
               
               
                  L-aċidu eżawrit jiġi rikonċentrat fuq is-sit jew barra s-sit f’evaporaturi biċ-ċirku magħluq f’vakwu permezz tat-tisħin indirett jew permezz tat-tisħiħ bit-triossidu tal-kubrit.
               
               
                  Ir-rikonċentrazzjoni barra mis-sit hija ristretta għal siti fejn fornitur tas-servizz ikun jinsab fil-qrib.
               
            Il-livell ta’ prestazzjoni ambjentali assoċjata mal-BAT għall-kwantità ta’ aċidu tal-kubrit eżawrit mibgħut għar-rimi, espress bħala H2SO4 (96 wt-%), huwa ≤ 0,1 kg għal kull tunellata ta’ kloru prodott.
      9.   Rimedjazzjoni tas-sit
      
      
         BAT 17: Biex jitnaqqas it-tniġġis tal-ħamrija, l-ilma tal-pjan u l-arja, kif ukoll biex jitwaqqaf it-tixrid tas-sustanzi niġġiesa u t-trasferiment minn siti tal-kloralkali kontaminati lejn il-bijota, il-BAT għandha tippjana u timplimenta pjan għar-rimedjazzjoni tas-sit li jinkorpora l-aspetti kollha segwenti:
      
      
                  i.
               
               
                  l-implimentazzjoni ta’ tekniki ta’ emerġenza biex jitwaqqfu l-mogħdijiet tal-esponiment u l-espansjoni tal-kontaminazzjoni;
               
            
                  ii.
               
               
                  studju preliminari li uża t-tagħrif disponobbli biex jiġu identifikati l-oriġini, l-firxa u s-sawra tal-kontaminazzjoni (p.eż. merkurju, PCDDs/PCDFs, naftaleni poliklorinati);
               
            
                  iii.
               
               
                  il-karatterizzazzjoni tal-kontaminazzjoni, inklużi stħarriġiet u t-tħejjija ta’ rapport;
               
            
                  iv.
               
               
                  valutar tar-riskju tul iż-żmien u l-ispazju bħala funzjoni tal-użu attwali u dak futur approvat tas-sit;
               
            
                  v.
               
               
                  tħejjija ta’ proġett tal-inġinerija inklużi:
                  
                              (a)
                           
                           
                              id-dekontaminazzjoni u/jew il-konteniment permanenti;
                           
                        
                              (b)
                           
                           
                              skedi tal-ħinijiet:
                           
                        
                              (c)
                           
                           
                              pjan ta’ sorveljanza;
                           
                        
                              (d)
                           
                           
                              pjanar u investiment finanzjarju għall-kisba tal-mira;
                           
                        
            
                  vi.
               
               
                  l-implimentazzjoni tal-proġett ta’ inġinerija biex is-sit, filwaqt li jitqies l-użu attwali u dak futur approvat tiegħu, ma jibqax ikun ta’ riskju sinifikanti għas-saħħa tal-bniedem jew l-ambjent. Skont obbligi oħra, il-proġett ta’ inġinerija jista’ jkollu jiġi implimentat b’mod iktar strett;
               
            
                  vii.
               
               
                  restrizzjonijiet dwar l-użu tas-sit bħala riżultat ta’ kontiminazzjoni permezz tar-residwi u filwaqt li jitqies l-użu attwali u dak futur approvat tas-sit;
               
            
                  viii.
               
               
                  sorveljanza assoċjata fuq is-sit u fiż-żoni tal-madwar biex ikun hemm verifika li l-għanijiet jinkisbu u jinżammu.
               
            
         Deskrizzjoni
      
      Pjan għar-rimedjazzjoni tas-sit normalment tkun pjanata u implimentata wara t-teħid ta’ deċiżjoni biex l-impjant ikun dekummissjonat, għalkemm rekwiżiti oħra jistgħu jimponu pjan għar-rimedjazzjoni (parzjali) filwaqt li l-impjant ikun għadu jitħaddem.
      Ċerti aspetti tal-pjan tar-rimedjazzjoni tas-sit jistgħu jidħlu fuq xulxin, jinqabżu jew jiġu implimentati f’ordni oħra, skont rekwiżiti oħra.
      
         Applikabbiltà
      
      L-applikabbiltà tal-BAT 17(v) sa 17(viii) hija soġġetta għar-riżultati tal-valutazzjoni tar-riskju msemmi f’BAT 17(iv).
      GLOSSARJU
      
                  Anodu
               
               
                  Elettrodu li minnu jgħaddi l-kurrent elettriku lejn apparat elettriku polarizzat. Il-polarità tista’ tkun pożittiva jew negattiva. F’ċelluli elettrolitiċi, l-ossidazzjoni sseħħ fl-anodu kkargat pożittivament.
               
            
                  Asbestos
               
               
                  Sett ta’ sitt minerali silikati li jinsabu b’mod naturali sfruttati kummerċjalment għall-proprjetajiet fiżiċi pożittivi tagħhom. Il-krisotil (imsejjaħ ukoll asbestos abjad) huwa l-unika għamla ta’ asbestos użat fl-impjanti taċ-ċelluli dijaframmi.
               
            
                  Salmura
               
               
                  Soluzzjoni saturata jew kważi saturata bil-klorur tas-sodju jew bil-klorur tal-potassju.
               
            
                  Katodu
               
               
                  Elettrodu li minnu jgħaddi l-kurrent elettriku ‘l barra minn apparat elettriku polarizzat. Il-polarità tista’ tkun pożittiva jew negattiva. F’ċelluli elettrolitiċi, ir-riduzzjoni sseħħ fil-katodu kkargat pożittivament.
               
            
                  Elettrodu
               
               
                  Konduttur elettriku użat biex isir kuntatt ma’ parti mhux metallika ta’ ċirkwit elettriku.
               
            
                  Elettroliżi
               
               
                  Passaġġ ta’ kurrent elettriku dirett minn sustanza jonika, li tirriżulta f’reazzjonijiet kimiċi mal-elettrodi. Is-sustanza jonika tiddewweb jew tinħall f’solvent xieraq.
               
            
                  EN
               
               
                  Standard Ewropew adotat mis-CEN (il-Kumitat Ewropew għall-Istandardizzazzjoni).
               
            
                  HFC
               
               
                  Fluworoidrokarbur.
               
            
                  ISO
               
               
                  Organizzazzjoni Internazzjonali għall-Istandardizzazzjoni jew standard adotat minn din l-organizzazzjoni.
               
            
                  Sovrapotenza
               
               
                  Differenza fil-vultaġġ bejn il-potenzjal ta’ riduzzjoni determinat b’mod termodinamiku ta’ nofs reazzjoni u l-potenzjal li fih l-avveniment tal-ossiriduzzjoni jiġi osservat b’mod sperimentali. F’ċellola elettrolitika s-sovrapotenza twassal għall-konsum ta’ iktar enerġija milli huwa termodinamikament mistenni li jimbotta reazzjoni.
               
            
                  PCDD
               
               
                  Dibenżo-p-diossina poliklorinata.
               
            
                  PCDF
               
               
                  dibenżofuran poliklorinat.
               
            
         (1)  Peress li dan il-livell ta’ prestazzjoni ma jirrelatax ma’ kundizzjonijiet normali ta’ tħaddim, dan mhuwiex livell ta’ emissjoni assoċjat mal-Aqwa Tekniki Disponibbli fis-sens tal-Artikolu 3(13) tad-Direttiva dwar l-Emissjonijiet Industrijali (2010/75/UE).
      
         (2)  Is-sorveljanza tkopri kemm is-sorveljanza kontinwa kif ukoll dik perjodika kif indikat.
      
         (3)  Kopert permezz ta’ BAT 1, 4, 12, 13, 14 u 15.
      
         (4)  Fi ħdan il-kamp ta’ applikazzjoni tad-dokument ta’ referenza tal-BAT dwar Sistemi tal-Ġestjoni Komuni tat-Trattament tal-Ilma tal-Iskart u tal-Gass tal-Iskart fis-Settur Kimiku (CWW BREF)